Analýza vplyvov na podnikateľské prostredie

Názov materiálu: Návrh vyhlášky, ktorou sa mení a dopĺňa vyhláška Úradu pre normalizáciu, metrológiu a skúšobníctvo Slovenskej republiky č. 76/2019 Z. z. o výške úhrady za poskytovanie technickej normy
Predkladateľ: Úrad pre normalizáciu, metrológiu a skúšobníctvo Slovenskej republiky

3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):
	TYP NÁKLADOV
	Zvýšenie nákladov v € na PP
	Zníženie nákladov v € na PP

	A.Dane, odvody, clá a poplatky, ktorých cieľom je znižovať negatívne externality
	0
	0

	B. Iné poplatky
	131 551
	0

	C. Sankcie a pokuty
	0
	0

	D. Nepriame finančné náklady
	0
	0

	E. Administratívne náklady
	0
	0

	Spolu = A+B+C+D+E
	131 551
	0

	
	
	

	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	0
	0

	G. Goldplating
	0
	0

	
	
	

	
	
	

	VÝPOČET PRAVIDLA 1in2out:
	IN
	OUT

	H. Náklady okrem výnimiek = B+D+E-F
	131 551
	0

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré su goldplatingom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
goldplating
	Účinnosť regulácie
	Kategória dotk. subjektov
	Počet dotk. subjektov spolu 
	Vplyv na 1 podnik. v €
	Vplyv na kategóriu dotk. subjektov v €
	Druh vplyvu
In (zvyšuje náklady) / 
Out (znižuje náklady) / Nemení sa
	1in2out 
celkom
	Goldplating celkom

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	1
	Zmena (zvýšenie) úhrad za službu STN-online o 20 %.
	vyhláška č. 76/2019 Z. z.
	Čl. I návrhu (Príloha č. 1, časti I. A, C)
	1.SK
	01.01.27
	Podnikatelia využívajúci službu STN-online.  Z celkového počtu 74 zmluvných odberateľov za rok boli odpočítané subjekty verejnej správy a akademická obec
	55
	1 465
	80 551
	In (zvyšuje náklady)
	80 551
	0

	2
	Zvýšenie vybraných jednotkových úhrad za poskytovanie STN a TNI v listinnej a elektronickej podobe formou individuálneho predaja o 20 %.
	vyhláška č. 76/2019 Z. z.
	Čl. I návrhu (Príloha č. 1, časti I. A, B)
	1.SK
	01.01.27
	Podnikatelia nakupujúci jednotlivé STN a TNI formou priameho nákupu. Celkový počet firiem je stanovený kvalifikovaným odborným odhadom na úrovni 85 % z celkového ročného počtu 2 000 odberateľov.
	1 700
	30
	51 000
	In (zvyšuje náklady)
	51 000
	0





3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
VÝPOČET PRE BOD 1: Služba STN-online

Vstupná početnosť: Celkový zmluvný fond pre službu STN-online predstavoval 74 odberateľov. Na účely očistenia dopadov výhradne na podnikateľské prostredie bolo zo vzorky odpočítaných 20 subjektov patriacich do sektora verejnej správy a akademickej obce. Výsledná početnosť pre podnikateľské prostredie je 55 čistých podnikateľských subjektov.

Vstupný finančný objem: Reálny finančný objem úhrad, ktorý týchto 54 očistených podnikateľských subjektov zaplatilo za rok 2025, predstavuje sumu 402 758 eur.

Matematický výpočet ročného vplyvu (IN): Finančný dopad plošného 20 % zvýšenia jednotkových cien sa vypočítal ako:
402 758   0,20 = 80 551,60 eur.

Jednotková cena regulácie do kalkulačky (Príloha č. 3b): Celkový ročný nárast rozpočítaný na počet dotknutých firiem pri ročnej frekvencii (1-krát ročne):
80 551 / 55 = 1 464,56 eur/subjekt/ročne.

VÝPOČET PRE BOD 2: Individuálny predaj noriem

Vstupná početnosť: Distribučný kanál individuálneho (kusového) predaja technických noriem využíva v priemere 2 000 odberateľov ročne. Vzhľadom na anonymnú povahu priameho nákupu bol uplatnený kvalifikovaný odborný odhad, ktorý stanovil podiel firiem a živnostníkov na 85 %. Výsledná početnosť pre podnikateľské prostredie je 1 700 subjektov.

Vstupný finančný objem: Celkový priemerný ročný príjem z individuálneho predaja predstavuje približne 300 000 eur. Po očistení o 15 % nepodnikateľov tvorí relevantný príjem výhradne od firiem sumu 255 000 eur ročne (300 000  0,85).

Matematický výpočet ročného vplyvu (IN): Finančný dopad plošného 20 % zvýšenia sadzieb sa vypočítal ako:
255 000  0,20 = 51 000,00 eur

Jednotková cena regulácie do kalkulačky (Príloha č. 3b): Celkový ročný nárast rozpočítaný na počet dotknutých odhadovaných firiem pri ročnej frekvencii (1-krát ročne):
51 000 / 1 700 = 30 eur/subjekt/ročne

Celkový vplyv na PP:

Celková početnosť dotknutých podnikov: 55 firiem (STN-online) + 1 700 firiem (Individuálny predaj) = 1 755 podnikateľských subjektov.

Celkový ročný finančný dopad regulácie (IN): 80 551 eur + 51 000,00 eur = 131 551 eur.

Vyhodnotenie iných typov nákladov: Ostatné typy nákladov (A. Dane a odvody, C. Sankcie, D. Nepriame finančné náklady, E. Administratívne náklady) sú v oboch prípadoch nulové (0 eur), nakoľko vyhláška upravuje výlučne predajný cenník a nezavádza žiadne byrokratické povinnosti.
Celkový vplyv vstupujúci do mechanizmu 1in2out predstavuje IN vo výške 131 551,00 eur ročne. OUT opatrenie v rámci predkladaného návrhu vyhlášky nebolo identifikované.

Predkladateľ uvádza, že Úrad pre normalizáciu, metrológiu a skúšobníctvo Slovenskej republiky ku dňu predloženia materiálu neidentifikoval ani iný pripravovaný právny predpis vo svojej vecnej pôsobnosti, ktorým by bolo možné kompenzovať zvýšenie nákladov podnikateľského prostredia v požadovanom rozsahu podľa mechanizmu znižovania byrokracie a nákladov.

Napriek uvedenému je návrh vyhlášky predkladaný z dôvodu potreby aktualizácie výšky úhrad za poskytovanie STN a TNI, keďže výšky úhrad neboli upravované 11 rokov a v uvedenom období došlo k nárastu nákladov súvisiacich s poskytovaním technických noriem a služby STN-online vrátane nákladov súvisiacich s licenčnými a ďalšími platbami voči medzinárodným a európskym normalizačným organizáciám, najmä ISO a IEC.

3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).] 

Goldplating nebol identifikovaný. Návrh vyhlášky nie je transpozičným ani implementačným opatrením práva Európskej únie a navrhovaná úprava má pôvod vo vnútroštátnej právnej úprave.

3.2 Vyhodnotenie konzultácií s podnikateľskými subjektmi pred predbežným pripomienkovým konaním
Oznámenie o začatí konzultácií s podnikateľskými subjektmi bolo predkladateľom zaslané Ministerstvu hospodárstva Slovenskej republiky na zverejnenie. Oznámenie bolo zároveň zverejnené aj na webovom sídle Úradu pre normalizáciu, metrológiu a skúšobníctvo Slovenskej republiky. Konzultácie prebiehali v období od 1. 6. 2026 do 29. 6. 2026. Počas konzultácií nebol predkladateľ kontaktovaný žiadnym podnikateľským subjektom a neboli predložené alternatívne návrhy ani návrhy opatrení na zníženie nákladov regulácie na podnikateľské prostredie.

Linky:
https://www.economy.gov.sk/podnikatelske-prostredie/jednotna-metodika/posudzovanie-vplyvov-pre-predkladatelov/konzultacie-1?csrt=7036868647093458762
https://www.normoff.gov.sk/aktuality/1463/unms-sr-pristupuje-k-navrhu-zmeny-vyhlasky-c-76-2019-z-z/

[bookmark: _Hlk47698091]3.3 Vplyvy na konkurencieschopnosť a produktivitu
Návrh nepredstavuje reguláciu vstupu na trh, nezavádza licenčné alebo registračné podmienky a nemení podmienky výkonu podnikania vo vecnom rozsahu podnikateľskej činnosti. Vplyv na podnikateľské prostredie má najmä finančný charakter prostredníctvom úhrad za technické normy a súvisiace služby. Zvýšenie jednotkových cien môže zvýšiť náklady subjektov, ktoré technické normy kupujú individuálne alebo využívajú STN-online. Súčasne zavedenie zvýhodneného prístupu ku všetkým STN a TNI prostredníctvom služby STN-online môže znížiť náklady subjektom, ktoré potrebujú širší rozsah technických noriem.
S niektorými skupinami subjektov sa zaobchádza rozdielne, najmä v prípade študentov, pedagogických zamestnancov, malých a stredných podnikov, komôr a združení. Rozdielne zaobchádzanie vyplýva z cieľa zabezpečiť primeranú dostupnosť technických noriem a zachovať zvýhodnené režimy pre osobitné skupiny používateľov.

Návrh neovplyvňuje cezhraničné investície, dostupnosť základných zdrojov, pracovnej sily, surovín, energií ani mechanizmov. Vplyv na inovácie, vedu a výskum sa môže prejaviť nepriamo pozitívne prostredníctvom dostupnejšieho prístupu k technickým normám pre akademickú obec a používateľov služby STN-online, tento vplyv sa však samostatne nekvantifikuje.

Konkurencieschopnosť: materiál ju ako celok zásadne nemení; pri vybraných odberateľoch môže mať mierne negatívny nákladový vplyv, ktorý je vyvažovaný zvýhodnenými režimami prístupu.
☐ zvyšuje             ☒  nemení	                  
 ☐ znižuje

Produktivita: materiál ju ako celok zásadne nemení; dostupnejší prístup k širšiemu súboru STN a TNI môže mať nepriamy pozitívny vplyv na efektívnosť práce subjektov využívajúcich technické normy.
☐ zvyšuje             ☒  nemení	                  
 ☐ znižuje


3.4  Iné vplyvy na podnikateľské prostredie 
Okrem kvantifikovaných vplyvov uvedených v časti 3.1 tejto analýzy boli identifikované aj ďalšie potenciálne vplyvy na podnikateľské prostredie, ktoré súvisia s valorizačným mechanizmom a s novou možnosťou použitia pôvodnej slovenskej technickej normy alebo technickej normalizačnej informácie v softvérových riešeniach. Tieto vplyvy sú vzhľadom na ich povahu vyhodnotené kvalitatívne.
Valorizačný mechanizmus podľa § 1 ods. 8 návrhu vyhlášky
Návrh vyhlášky obsahuje valorizačný mechanizmus naviazaný na vývoj indexu spotrebiteľských cien. Uvedené opatrenie predstavuje potenciálny negatívny finančný vplyv na podnikateľské subjekty, ktoré využívajú slovenské technické normy, technické normalizačné informácie alebo súvisiace služby, keďže pri splnení podmienok môže viesť k ďalšej úprave úhrad v budúcich obdobiach.
Konkrétny budúci vplyv valorizačného mechanizmu nie je možné v čase predloženia návrhu kvantifikovať. Nie je známa budúca hodnota indexu spotrebiteľských cien, okamih a rozsah prípadného uplatnenia valorizačného mechanizmu, ani budúca štruktúra objednávok, počet odberateľov, počet prístupov k službe STN-online a rozsah uplatňovaných zliav. Vplyv sa prejaví iba v prípade, ak budú splnené podmienky na uplatnenie mechanizmu a v rozsahu zodpovedajúcom budúcemu cenovému vývoju.
Účelom valorizačného mechanizmu je vytvoriť predvídateľný spôsob aktualizácie úhrad, ktorý umožní reagovať na vývoj cien v Slovenskej republike bez potreby častej novelizácie vyhlášky výlučne z dôvodu inflačnej aktualizácie úhrad. Opatrenie má administratívne stabilizovať právnu úpravu a zabezpečiť priebežné zohľadnenie objektívneho cenového vývoja. Vzhľadom na neurčitosť budúceho cenového vývoja sa tento vplyv v tejto fáze nevyčísľuje a uvádza sa ako potenciálny negatívny vplyv na podnikateľské prostredie.
Použitie pôvodnej STN alebo TNI v softvérových riešeniach podľa § 3 ods. 5 návrhu vyhlášky
Návrh vyhlášky zavádza nový spôsob určenia úhrady za použitie pôvodnej slovenskej technickej normy alebo technickej normalizačnej informácie v softvérových riešeniach, a to vo výške 25 % z konečnej ceny produktu určeného koncovému používateľovi. Ide o novú možnosť vychádzajúcu z požiadaviek trhu a z vývoja digitalizácie, automatizovaného spracúvania údajov a používania nástrojov založených na umelej inteligencii. Predkladateľ predpokladá, že o takýto spôsob použitia technických noriem môže v budúcnosti vzniknúť záujem najmä zo strany subjektov vyvíjajúcich alebo poskytujúcich softvérové riešenia, digitálne databázy, analytické nástroje, cloudové služby alebo iné elektronické produkty využívajúce obsah pôvodných STN alebo TNI.
Opatrenie má dvojaký vplyv na podnikateľské prostredie. Na jednej strane vytvára novú podnikateľskú príležitosť, keďže umožňuje podnikateľským subjektom po splnení podmienok používať pôvodné STN alebo TNI pri tvorbe komerčných softvérových riešení a digitálnych produktov. Na druhej strane zavádza nový finančný náklad pre tie subjekty, ktoré sa rozhodnú túto možnosť využiť a budú pôvodnú STN alebo TNI používať v produkte určenom pre koncového používateľa.
Vplyv nie je možné v čase predloženia návrhu kvantifikovať. Ide o novú službu použitia pôvodných STN alebo TNI v softvérových riešeniach, pri ktorom predkladateľ nedisponuje historickými údajmi o počte potenciálnych žiadateľov, počte produktov, výške konečných cien produktov ani o obchodných modeloch, ktoré budú podnikatelia používať. Z uvedeného dôvodu nie je možné spoľahlivo odhadnúť počet dotknutých podnikateľských subjektov ani celkový finančný vplyv na podnikateľské prostredie.
Pri jednorazovom predaji softvérového produktu alebo licencie sa úhrada bude posudzovať vo vzťahu ku konečnej cene produktu alebo licencie určenej koncovému používateľovi. Pri pravidelnom predplatnom alebo cloudových službách sa úhrada bude posudzovať vo vzťahu ku konečnej cene predplatného alebo služby účtovanej koncovému používateľovi za príslušné obdobie. Pri obchodných modeloch, ktoré kombinujú softvérový produkt s implementačnými, servisnými, konzultačnými alebo podpornými službami, bude potrebné odlíšiť cenu samotného produktu alebo tej časti plnenia, v ktorej je použitá pôvodná STN alebo TNI, od samostatne poskytovaných služieb, ak sú tieto služby v cene oddelené a preukázateľne identifikovateľné.
Ak nebude možné cenu produktu obsahujúceho použitie pôvodnej STN alebo TNI oddeliť od ostatných zložiek plnenia, základom pre určenie úhrady bude cena produktu alebo balíka určená koncovému používateľovi v rozsahu podľa podmienok udeleného súhlasu. Konkrétny spôsob aplikácie úhrady bude závisieť od povahy produktu, zmluvného modelu, spôsobu poskytovania služby a od rozsahu použitia pôvodnej STN alebo TNI.
Predkladateľ bude po nadobudnutí účinnosti právnej úpravy priebežne sledovať dopyt po tejto službe, počet žiadostí, používané obchodné modely a výšku úhrad. Získané údaje bude možné využiť pri následnom hodnotení aplikačnej praxe a pri prípadnej ďalšej úprave mechanizmu určenia úhrady.
